Almaniya Konstitusiyası
Almaniya Federativ Respublikasının Əsas Qanunu (alm. Grundgesetz für die Bundesrepublik Deutschland‎), və ya qısaca , Qrundqezets, əsas qanun (alm. Grundgesetz‎, GG) — Almaniyanın konstitusiyası ölkənin hüquqi və siyasi sisteminin əsaslarını müəyyən edir. Əsas Qanun 1949-cu ildə qərb işğal zonalarında konstitusiyanı müvəqqəti əvəz edən qanun kimi qəbul edilmiş və sonra Almaniyada fəaliyyətini davam etdirmiş, 1990-cı ildən isə vahid Almaniyanın tam hüquqlu konstitusiyası olmuşdur. Milli Sosializm təcrübəsini yaşamış ölkənin Əsas Qanununda əsas vətəndaş hüquqları xüsusi əhəmiyyət kəsb etmişdir.